| **Oviedo** |
| --- |
| Utsyn over OviedoUtsyn over Oviedo Utsyn over Oviedo |
| 

|  |  |
| --- | --- |
| Flagget til Oviedo | Byvåpenet til Oviedo |
| **Flagget til Oviedo** | **Byvåpenet til Oviedo** |

 |
| Motto «*Benemérita, invicta, heroica, buena, muy noble, muy leal*» (*Heiderleg, ubesigra, heroisk, god, særs gjev, særs lojal*) |
| Plassering |
| 

Oviedo is located in

 |
| Styresmakter |
| Land |  Spania |
| Autonom region | Asturias |
| Provins | Asturias |
| Grunnlagd | 761 |
| Borgarmeister | Gabino de Lorenzo |
| Geografi |
| Flatevidd - By |  186,65 km² |
| Innbyggjarar  - Totalt (2007)   - folketettleik | 221 202   1 185,1 /km² |
| Koordinatar | 43°21′″N 5°51′″W﻿Koordinatar: 43°21′″N 5°51′″W﻿ |
| Høgd over havet | 232 moh |
| Diverse annan informasjon |
| Postnummer | 33001 - 33013 |
| **Nettstad:** www.oviedo.es |

**Oviedo** (asturisk Uviéu) er hovudstaden i fyrstedømet Asturias nord i Spania. 

Oviedo er det administrative og kommersielle senteret i regionen. Kvart år vert Fyrsten av Asturias-prisen delt ut her. Oviedo universitet har mange studentar frå heile verda.

Historie
--------

Santa María del Naranco-hallen (førromansk) frå 842
Det er sagt at to munkar, Máximo og Fromestanus, grunnla byen i 761, men det er funne arkeologiske spor her frå det første hundreåret. 

Kong Fruela I av Asturias, den fjerde av dei asturiske monarkane, var den første som tok seg av byen for fullt og bygde både eit palass og ei kyrkje i nærleiken. Ein seinare konge, Alfonso II den kyske (791-842), flytta hovudstaden hit frå Pravia og skapte pilegrimsvegen til Santiago de Compostela, ei stor hending i historia til Oviedo. Han bygde òg ei kyrkje tileigna Frelsaren, San Salvador-katedralen og eit kongepalass. 

I denne perioden vart byen eit senter for eit original og unikt arkitektonisk uttrykk, som bygde på tradisjonar frå vestgotiske, romerske og nordiske tradisjonar. Denne stilen nådde eit høgdepunkt under Ramiro I av Asturias. Ramiro I gav økonomisk støtte til mange unike bygningsprosjekt, som framleis pregar Oviedo i dag. 

San Salvador-katedralen (grunnlagd i 781) og Statuen La Regenta.
Etter Alfonso III den store døydde, vart hovudstaden flytta til León. Dei neste hundreåra (1100- til 1500-talet) utvikla mellomalderbyen seg og danna grunnlaget for slik ein kjenne rbyen i dag. Det vart bygd bymurar, ein omfattande brann råka byen på juleaftan i 1521 og akveduktene *Los Pilares* vart bygd for å gje vatn til byen på 1500-talet. 

På byrjinga av 1600-talet vart Oviedo universitet oppretta av Fernando de Valdés Salas og dette opna Oviedo for utviding av byen. Adelen i regionen bygde fleire palass i byen på 1700-talet, og på 1800-talet utvikla industrien seg. 

Omleiringa av Oviedo i 1936 var ei viktig hending under den spanske borgarkrigen. Garnisonen her støtta statskuppet og stod imot ei tre månader lang omleiring.

Klima
-----

| Klimadata for Oviedo |
| --- |
| Månad | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | 10,8 | 13,2 | 16,8 | 20,5 | 23,0 | 27,1 | 28,0 | 26,9 | 22,7 | 18,0 | 15,5 | 11,5 | {{{år2}}} |
| Normal min. temp. °C | 5,5 | 6,6 | 8,0 | 10,5 | 13,6 | 15,9 | 17,3 | 16,6 | 14,4 | 11,1 | 9,8 | 6,2 |  |
| Nedbør (mm) | 129,9 | 115,5 | 78,8 | 65,4 | 51,6 | 29,9 | 25,3 | 35,5 | 55,8 | 84,4 | 108,2 | 130,0 |  |
| *Kjelde: Agencia Estatal de Meteorología España* |

Kjende personar frå Oviedo
--------------------------

* Dronning Letizia av Spania

Kjelder
-------

* *Denne artikkelen bygger på «Oviedo» frå Wikipedia på engelsk, den 25. oktober 2009.*

Bakgrunnsstoff
--------------

 Wikimedia Commons har multimedia som gjeld: **Oviedo**

* Arkivert 2007-02-18 ved Wayback Machine.
* Offisiell side
* Oviedo universitet

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |